Dedennet on bet raktal gant Requiem pour un thon. An titl, ar golo, an embanner, ar fed e vefe ul levr polis-ekologel…  Istor Alexandre Ambaz eo, a labour evit Greenfight, ur gevredigezh a stourm evit an ekologiezh. Sañset eo da labourat war ar balumed met neus ket kalz tra o choarvezout setu e ya da enklask diwar-benn an thon kentoch, hep asant e rener…  Mont a ra da  Valta da glask tapout skeudennoù eus kirri-nij o nijal evit kavout thon pe bigi a vefe o pesketa zoken. Ur sapre labour e vo. Sikouret eo gant tud a zo e gwirionez o labourat evit pennoù-bras ar pesketerezh, ar re-mañ a zo o klask implijout anezhañ evit distruj an eil egile hep disoñjal kevezerezh etre ar chevredigezhioù ekologel a gav gwelloch chom hep embann ar pezh a zo bet kavet… Ur bern traoù spontus a vez diskrivet e romant kentañ Romain Chabrol a zo gwir moarvat (enfin an doare da vont en-dro hag all). Plijus eo ar fent ha dedennus ar pezh a vez diskrivet ha dizoloet. Fentus eo tudenn Alexandre, enklasker dre zegouezh en deus evel arm e benveg skeudennoù ha Google Earth. Un tammig gwannoch eo lusk an enklask, hirig da vareoù zo ha re brim war lodennoù all, start traoù zo da grediñ pe zoken da gompren (ur bern tudennoù, lechioù hag all). Un dra en deus e gwirionez spontet achanon peogwir neus na penn na lost a zo ar fed e vefe e verch (a zo 5 bloaz lakaomp) gantañ dur mare bennak (nem boa ket komprenet e oa gantañ araok ha kavout a ran iskis ar mennozh degas ur bugel evit ul labour arvarus) ha da choude ne vez ket gwelet ken! Moarvat ez eus bet ur cheñchamant senario dur mare-bennak (re luziet e oa lakaat ar plachig ordin en istor) met laosket eo bet en ur chabistr ha start eo da gompren neuze! Un tammig gwan al labour embanner aze…  Añfin setu. Ul levr plijus eo, met neo ket dreistordinal ha dreist-holl neo ket dispar a-fed levr polis, gwelloch eo evit e du ekolo zoken ma neo  ket gwall yaus ar sell dre ret war ar metou-se!